98/468/EY: Neuvoston päätös, tehty 29 päivänä kesäkuuta 1998, Luxemburgin suurherttuakunnan esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä



Virallinen lehti nro L 208 , 24/07/1998 s. 0051 - 0052



NEUVOSTON PÄÄTÖS, tehty 29 päivänä kesäkuuta 1998, Luxemburgin suurherttuakunnan esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (98/468/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1) ja erityisesti sen 8 artiklan 2 kohdan c alakohdan ja 13 artiklan 3 kohdan, sekä katsoo, että Luxemburgin suurherttuakunnan 6 päivänä marraskuuta 1997 esittämässä ja komissiolle 10 päivänä marraskuuta 1997 saapuneessa pyynnössä olivat mainitun direktiivin 8 artiklan 2 kohdan c alakohdassa vaaditut tiedot; pyyntö koskee paineistetun maakaasun käyttämistä M1-luokkaan kuuluvan ajoneuvotyypin polttoaineena, pyynnössä esitetyt syyt ovat perusteltuja; niiden mukaan tällaiset polttoainejärjestelmät eivät ole kyseisten direktiivien, erityisesti moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta 1970 annetun neuvoston direktiivin 70/220/ETY (2) ja moottoriajoneuvojen polttoaineen kulutusta koskevan jäsenvaltioiden lainsäädännön lähentämisestä 16 päivänä joulukuuta 1980 annetun neuvoston direktiivin 80/1268/ETY (3) vaatimusten mukaisia; edellä mainittujen direktiivien mukaisesti suoritetuissa kokeissa polttoaineena on käytetty sekä bensiiniä että maakaasua; asiaankuuluvia raja-arvoja noudatettiin kummankin polttoainetyypin kohdalla; havaitut epäpuhtauspäästöt olivat vähäisemmät maakaasua käytettäessä; vastaava ympäristön suojelu on näin ollen varmistettu, jäsenvaltiot voivat käytössä olevien ajoneuvojen turvallisuuden varmistamiseksi tehdä säännöllisesti tiiviyttä mittaavia kokeita, joissa käytetään vähintään käyttöpainetta vastaavaa painetta, asiaa koskevia direktiivejä tullaan muuttamaan paineistettua maakaasua polttoaineenaan käyttävien ajoneuvojen tuotannon mahdollistamiseksi, ja tässä päätöksessä määrätty toimenpide on 5 päivänä helmikuuta 1998 saatettu neuvoston direktiivin 70/156/ETY 12 artiklassa perustetun, tekniikan kehitykseen mukauttamista käsittelevän komitean käsiteltäväksi; äänestyksen tuloksena oli, ettei lausuntoa annettu, ON TEHNYT TÄMÄN PÄÄTÖKSEN: 1 artikla Hyväksytään Luxemburgin poikkeusta koskeva pyyntö, joka tarkoittaa M1-luokkaan kuuluvan, paineistettua maakaasua polttoaineenaan käyttävän ajoneuvotyypin tuotantoa ja markkinoille saattamista. 2 artikla Tämä päätös on osoitettu Luxemburgin suurherttuakunnalle. Tehty Luxemburgissa 29 päivänä kesäkuuta 1998. Neuvoston puolesta R. COOK Puheenjohtaja (1) EYVL L 42, 23.2.1970, s. 1, direktiivi sellaisena kuin se on viimeksi muutettuna komission direktiivillä 98/14/EY (EYVL L 91, 25.3.1998, s. 1). (2) EYVL L 76, 6.4.1970, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 96/69/EY (EYVL L 282, 1.11.1996, s. 64). (3) EYVL L 375, 31.12.1980, s. 36, direktiivi sellaisena kuin se on viimeksi muutettuna komission direktiivillä 93/116/EY (EYVL L 329, 30.12.1993, s. 39).